Tootespetsifikaadi olulise muudatuse heakskiitmise taotluse avaldamine vastavalt Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punktile a

(2020/C 395/06)

Vastavalt Euroopa Parlamendi ja nõukogu määruse (EL) nr 1151/2012 (1) artiklile 51 annab käesoleva dokumendi avaldamine õiguse esitada muutmistaotluse suhtes vastuväiteid kolme kuu jooksul alates käesoleva dokumendi avaldamise kuupäevast.

KAITSTUD PÄRITOLUNIMETUSE / KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS

Muudatuse heakskiitmise taotlemine kooskõlas määruse (EL) nr 1151/2012 artikli 53 lõike 2 esimese lõiguga

„Volailles d’Ancenis“

ELi nr: PGI-FR-0167-AM02 – 15.10.2019

KPN ( ) KGT (X )

1. Taotlejate rühm ja õigustatud huvi

Les Fermiers du Val de Loire Boulevard Pasteur BP 50262 44158 Ancenis Cedex FRANCE E-post: fermiersduvaldeloire@terrena.fr

Ühing „Les Fermiers du Val de Loire“ ühendab ettevõtjaid, kes osalevad KGTga toote „Volailles d’Ancenis“ jaoks kasutatavate kodulindude kasvatamise ja tapmisega seotud tegevuses, ning on sellest tulenevalt pädev esitama käesolevat taotlust.

2. Liikmesriik või kolmas riik

Prantsusmaa

3. Tootespetsifikaadi osa, mida muutmine hõlmab

☐ Toote nimetus

☒ Toote kirjeldus

☒ Geograafiline piirkond

☒ Päritolutõend

☒ Tootmismeetod

☒ Seos piirkonnaga

☒ Märgistus

☒ Muu: taotlejate rühm, liikmesriikide õigusaktide nõuded, kontrollimeetmed

4. Muudatus(t)e liik

☐ Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline.

☒ Sellise registreeritud KPNi või KGT tootespetsifikaadi muudatus, mille koonddokumenti (või sellega võrdväärset) ei ole avaldatud ja mida ei käsitleta määruse (EL) nr 1151/2012 artikli 53 lõike 2 kolmanda lõigu kohaselt väikese muudatusena.

5. Muudatus(ed)

5.1. Punkt „Toote kirjeldus“

Registreerimisdokumendi punkti „Toote nimetus ja toote tüüp“ järgmine säte:

— „Poulet d’Ancenis (Ancenis’ kana) — Valge kana (rümp+jaotustükid) — Kollane kana (rümp+jaotustükid) — Must kana

— Pintade d’Ancenis (Ancenis’ pärlkana) (rümp+ jaotustükid)

— Dinde d’Ancenis (Ancenis’ kalkun)

— Chapon d’Ancenis (Ancenis’ kohikukk)

— Poularde d’Ancenis (Ancenis’ noor nuumkana) — Valge noor nuumkana — Kollane noor nuumkana“,

registreerimisdokumendi punkti „Tootespetsifikaat – 3.1 Toote kirjeldus“ alapunkti 3.12 „Rümpade omadused“ järgmine säte:

„Siseelunditest puhastatud ja ilma rupsita rümpade minimaalne kaal on järgmine: minimaalne kaal: kana : 1 000 g pärlkana : 850 g kalkun : 2 300 g kohikukk : 2 500 g noor nuumkana : 1 600 g“, ja

registreerimisdokumendi punkti „Tootespetsifikaat – 3.1 Toote kirjeldus“ alapunkti 1 „Minimaalne tapavanus“ järgmine säte: „Minimaalne tapavanus“ järgmine säte:

„Kodulindude Volailles Fermières d’Ancenis minimaalne tapavanus vastab põllumajandusministeeriumi kehtestatud kodulindude märgise ametlikes tehnilistes eeskirjades sätestatud minimaalsele tapavanusele“

jäetakse välja ja asendatakse tootespetsifikaadi kavandi punktis „Toote kirjeldus“ järgmisega:

„„Volailles d’Ancenis“ (Ancenis’ kodulinnud) on kanaliste seltsi kuuluvad linnud. Nad kuuluvad erinevatesse perekondadesse ja hõlmavad mitut liiki linde:

— kana, noor nuumkana, kohikukk,

— pärlkana, pärlkana kohikukk,

— kalkun.

Kõik linnud pärinevad vastupidavatest aeglase kasvuga tõuliinidest, nende kasvatusaeg on pikk ja nende tapmine suguküpsuse staadiumi saavutamisele lähedases vanuses tagab saadava linnuliha optimaalse kvaliteedi (lihakus- ja organoleptilised omadused).“

„Sõltuvalt toote liigist on lõpptoodete omadused järgmised: Minimaalne kaal siseelunditest puhastatuna, ilma rupsita Naha ja liha värvus Jalgade värvus Kana 1 kg Kollane või valge Valkjaskollane või must Pärlkana 0,850 kg Beež Must Kohikukk 2,5 kg Kollane või valge Kollane või valge Pärlkana kohikukk 1,4 kg Beež Must Noor nuumkana 1,6 kg Kollane või valge Kollane või valge Kalkun (ainult emaslinnud) 2,3 kg Kollane või valge Must”

Eri sätted on välja jäetud ja asendatud uute vormi osas läbivaadatud sätetega, kuid säilitatud on samad nõuded eemaldatud siseelunditega ja ilma rupsita rümpade minimaalse kaalu kohta ning samad fenotüübid (veerg „liha ja naha värvus“ ja „jalgade värvus“). Selles punktis tehtud sisuline muudatus hõlmab pärlkana kohikuke lisamist liikidele, kelle puhul võib kasutada kaitstud geograafilist tähist „Volailles d’Ancenis“.

See toodang kuulub traditsiooniliselt KGTga toote „Volailles d’Ancenis“ geograafilises piirkonnas pidupäevaroana tarbitava linnuliha hulka. Aastate jooksul on need kodulinnud omandanud järjest suurema tähtsuse. Juba enam kui 20 aastat kasvatatakse piirkonna põllumajandusettevõtetes igal aastal 10 000–20 000 pärlkana kukke ning peaaegu samal määral neid ka turustatakse. Tegemist on pärlkana kukkedega, kes kohitsetakse ning seejärel kasvatatakse eesmärgiga turustada aastalõpu pidustusteks. Nende pidamine ja kasvatustavad on samasugused nagu tavapäraste toote „Volailles d’Ancenis“ valmistamiseks kasutatavate kohikukkede ja pärlkanade puhul. Seejärel kirjeldatakse seda liiki samalaadselt teiste lubatud liikidega, st liigi fenotüüpi ja minimaalset kaalu, täpsustades, et tegemist on aeglase kasvuga kohaliku tõuliiniga.

Jaotustükkidena turustamiseks lubatud liike käsitlev järgmine säte registreerimisdokumendi punktis „Toote nimetus ja toote tüüp“:

— „Poulet d’Ancenis (Ancenis’ kana) — Valge kana (rümp+jaotustükid) — Kollane kana (rümp+jaotustükid) — Must kana

— Pintade d’Ancenis (Ancenis’ pärlkana) (rümp+ jaotustükid)

— Dinde d’Ancenis (Ancenis’ kalkun)

— Chapon d’Ancenis (Ancenis’ kohikukk)

— Poularde d’Ancenis (Ancenis’ noor nuumkana) — Valge noor nuumkana — Kollane noor nuumkana“,

terviktükina turustamiseks lubatud müügivorme käsitlev säte registreerimisdokumendi punkti „Tootespetsifikaat“ alapunkti 3.1 Toote kirjeldus alapunktis 3 „Toote esitamisviis“:

„Kodulinde esitatakse ja turustatakse tervete rümpadena ja jaotustükkidena“ 3.1. Rümbad 3.1.1. Kodulindude rümbad esitatakse müügiks ühe järgmise müügivormi kujul: — osaliselt eemaldatud siseelunditega — siseelunditest puhastatult, koos rupsiga — siseelunditest puhastatult, ilma rupsita“,

ja registreerimisdokumendi punkti „Tootespetsifikaat“ alapunkti 3.1 Toote kirjeldus“ alapunkti 3.12 „Rümpade omadused“ järgmine säte:

„Kodulindude rümbad peavad kuuluma klassi A“,

jäetakse välja ja asendatakse järgmise sättega:

„Terviktükid peavad pärinema rümpadest, mis kuuluvad klassi A.

Jaotustükkidena turustatavate kodulindude puhul ei ole tervete rümpade klass oluline, jaotustükid võivad pärineda väikeste defektidega rümpadest (mis ei kuulu klassi A), kuid turustatavad jaotustükid peavad vastama klassi A esituskriteeriumidele.

Terviktükina turustatavad kodulinnud võib müügiks esitada järgmisel kujul:

— „küpsetusvalmis“ (kodulinnud on kitkutud, siseelunditest puhastatud, ilma peata, koos pöiapäraga või ilma), pakendatuna kilesse, gaasikeskkonda või vaakumpakendisse,

— „osaliselt puhastatuna“ (kitkutud, siseelunditest puhastatud, koos pea, jalgade ja rupsiga).

Kodulinde turustatakse värskelt või külmutatult.

Kodulindude rupsi (süda, pugu ja maks) turustatakse värskelt või külmutatult.“

Eri sätted on välja jäetud ja asendatud uute vormiliselt läbivaadatud sätetega. Selles punktis tehtava sisulise muudatusena lisatakse võimalus turustada kõiki kaitstud geograafilise tähisega „Volailles d’Ancenis“ hõlmatud kodulinde jaotustükkidena. Kõnealune võimalus kasutada jaotustükkidena turustamist kõikide asjaomaste liikide puhul võimaldab tootmist kohandada uute tarbimisviisidega, mis on ilmnenud hiljaaegu tehtud tarbijauuringutest (WorldpanelKantar, 2017). Tarbijad on hakanud tänapäeval laialdaselt kasutama seda praktilist müügivormi, 30 % traditsioonilisest kodulinnulihast turustatakse jaotustükkidena. Samalaadselt toodete külmutamisega võimaldab jaotustükkidena turustamine arendada linnuliha suunamist väljaspool kodumajapidamisi asuvatesse toitlustusettevõtetesse, samuti arendada linnuliha baasil väljatöötatud toodete eksporti.

Koonddokumendi kujul esitatava kokkuvõtte punkti 3.2 muudetakse edaspidi nendele muudatustele vastavalt. Järgmine säte jäetakse välja:

„Kirjeldus: tihke konsistentsiga kodulindude rümbad või jaotustükid, millel on hinnatud organoleptilised omadused ja mis pärinevad kodulindudelt, kes on tapetud suguküpsuse staadiumi saavutamisele lähedases vanuses“.

See säte asendatakse järgmise sättega:

„Volailles d’Ancenis“ (Ancenis’ kodulinnud) on kanaliste seltsi kuuluvad linnud. Nad kuuluvad erinevatesse perekondadesse ja hõlmavad mitut liiki linde:

— kana, noor nuumkana, kohikukk,

— pärlkana, pärlkana kohikukk,

— kalkun.

Kõik need linnud pärinevad vastupidavatest ja aeglase kasvuga tõuliinidest, nende kasvatusaeg on pikk ja nende tapmine suguküpsuse staadiumi saavutamisele lähedases vanuses tagab linnuliha optimaalse kvaliteedi (lihakus- ja organoleptilised omadused).

Kodulinde kasvatatakse vabas õhus rohu ja hõredate puudega jooksuaedades, mis soodustavad neil peetavate tõuliinide loomulikku väljakujunemist.

Kodulinde „Volailles d’Ancenis“ iseloomustab fileeosa ja kintsude külgedel ning rinnakuluu mõlemal küljel asuva rasvakihiga ümar rümp.

Sõltuvalt toote liigist on lõpptoodete omadused järgmised.

Minimaalne kaal Naha ja liha värvus Jalgade värvus Kana 1 kg Kollane või valge Valkjaskollane või must Pärlkana 0,850 kg Beež Must Kohikukk 2,5 kg Kollane või valge Kollane või valge Pärlkana kohikukk 1,4 kg Beež Must Noor nuumkana 1,6 kg Kollane või valge Kollane või valge Kalkun 2,3 kg Kollane või valge Must”

5.2. Punkt „Geograafiline piirkond“

Punkti „3.3. Geograafilise piirkonna määratlus“ järgmine säte:

„3.31. Geograafiline piirkond Geograafiline piirkond hõlmab LOIRE-ATLANTIQUE’i departemangu ja osaliselt MAINE ET LOIRE’i departemangu lääneosa (vt kaart kõrval) Geograafiline piirkond hõlmab järgmisi KANTONEID: LOIRE-ATLANTIQUE’i departemangu kantonid: ANCENIS VALLET LIGNE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MAINE ET LOIRE’i departemangu kantonid: CANDE CHOLET LE LION D’ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE“

asendatakse järgmise tekstiga:

„Kodulinde „Volailles d’Ancenis“ kasvatatakse ühepäevasest vanusest kuni nende eraldamiseni tapmiseks. Kodulindude kasvatamiseks kasutatavad kanalad ja jooksuaiad peavad asuma KGTga toote „Volailles d’Ancenis“ geograafilises piirkonnas, mis hõlmab järgmiste kommuunide territooriume vastavalt 2019. aasta ametlikule geograafilisele koodile.

Loire-Atlantique’i departemang tervikuna

Maine-et-Loire’i departemang:

järgmised kommuunid tervikuna:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée-d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon, Verrières-en-Anjou.

Osaliselt järgmised kommuunid:

Brissac-Loire-Aubance (endiste kommuunide Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital ja Vauchrétien territoorium), Loire-Authion (endiste kommuunide Andard, La Bohalle, La Daguenière ja Saint-Mathurin-sur-Loire territoorium), Morannes-sur-Sarthe-Daumeray (endise kommuuni Chemiré-sur-Sarthe territoorium), Terranjou (endiste kommuunide Chavagnes ja Notre-Dame-d’Allençon territoorium).

Deux-Sèvresi departemang:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé, Voultegon.

Vendée departemang:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents. “

Geograafilise piirkonna ulatust on muudetud. See muudatus hõlmab geograafilise piirkonna laiendamist praeguse lõunapiiri kohal osa Vendée, Deux-Sèvres’ ja Maine-et-Loire’i departemangude territooriumil ning teatud selliste kommuunide väljajätmist, mis ei ole kooskõlas samas punktis ning kehtiva tootespetsifikaadi ja ettepanekuga hõlmatava tootespetsifikaadi osas „Üksikasjad, mis tõendavad seost geograafilise piirkonnaga“ esitatud piiritlemiskriteeriumidega. Piiritlemiskriteeriumidele mittevastavus tuleneb eelkõige asjaolust, et asjaomastel territooriumidel ei tegeleta valdavalt loomakasvatuse jaoks segakultuuride kasvatamisega hekkidega eraldatud põllumajandusaladel, vaid tegemist on peamiselt viinamarjakasvatuspiirkondadega.

KGTga toote „Volailles d’Ancenis“ geograafilise piirkonna piiritlemiskriteeriumideks on ennekõike looduslikud tegurid (piirkond hõlmab valgalasid suunaga Loire’i jõe suudme poole kuni Angers’ piirkonna põhjaosas asuva Loire’i oruni, mille aluskord kuulub Armorique’i mägismaa hulka; piirkonda iseloomustab ookeaniline kliima, mis on talvel samaaegselt mahe ja niiske ning suvel küllaltki soe ja päikeseline ning ilma olulise põuaperioodita) ning vähemal määral inimtegurid (määratletud piirkonnas on tähtis roll kodulinnukasvatust hõlmaval segakultuuride ja karjakasvatusel, maastikule on iseloomulikud hekkidega eraldatud põllumajandusalad, linnuliha tootmisele spetsialiseerunud põllumajandusettevõtete rajamine ja nende olulisus, kõnealuses piirkonnas linnukasvatust edendava, korraldava ja struktureeriva rühmituse „Les Fermiers du Val de Loire“ ajalooline roll).

Geograafilise piirkonna sellise muutmise tulemusel moodustub ühtlasem geograafiline piirkond, mis on vastavuses KGTga toote „Volailles d’Ancenis“ ja asjaomase geograafilise piirkonna seose olemusega.

Punkti „Geograafiline piirkond“ on olulisel määral muudetud ka vormiliselt, sest kehtiva tootespetsifikaadi koostamise ajal eelistati kommuunide nimekirja asemel kasutada kantonite nimekirja. Võttes arvesse, et kantonite piirid ja nimed muutuvad sagedamini kui kommuunide omad, pidasid Prantsuse ametiasutused asjakohaseks lisada tootespetsifikaatidele edaspidi kommuunide nimekiri ja mitte kantonite oma. See teksti muudatus ei mõjuta suure osa geograafilise piirkonna ulatust.

Kokkuvõtvalt on KGTga toote „Volailles d’Ancenis“ geograafilist piirkonda muudetud ja ümber korraldatud järgmiselt:

— lisatud on Deux-Sèvres’i departemangu 97 kommuuni;

— lisatud on Vendée departemangu 17 kommuuni;

— välja on jäetud Saumuri piirkonnas asuvad Maine-et-Loire’i departemangu 13 kommuuni.

Selle suure hekkidega eraldatud piirkonna põllumajandusaladel tegutsevatel loomakasvatusettevõtjatel on ühised segakultuuride ja karja kasvatamise tavad. Piirkonnas valitseb ookeaniline mahe kliima, mis võimaldab talveperioodil hakata linde varakult pidama vabas õhus. Need kliimakriteeriumid vastavad täielikult Armorique’i mägismaa kliimale.

Sellega seoses on välja jäetud Maine-et-Loire’i departemangu teatud kommuunid, mis asuvad Pariisi nõo piirkonnas ning mille keskkonnatingimused ja põhilised tootmisvaldkonnad on erinevad (viinamari, teravili jne).

Edaspidi koonddokumendi kujul esitatava kokkuvõtte punkti „4. Geograafilise piirkonna täpne määratlus“ muudetakse eespool osutatud muudatustele vastavalt.

Kokkuvõtte järgmine säte:

„c) Geograafiline piirkond: Loire-Atlantique’i departemang ja Maine et Loire’i departemangu lääneosa “

jäetakse välja. Selleks et piirata koonddokumendi pikkust, säilitades samas selles esitatud teabe täpsuse, on juhul, kui kantonid või departemangud on tervikuna hõlmatud, koonddokumendis eelistatud nende nimekirja kommuunide nimekirja asemel. Tootespetsifikaadi kavandis ja koonddokumendis esitatud geograafilise piirkonna loetelu on erinev, kuid piirkonna ulatus on sama.

Punkti „3.3. Geograafiline piirkond“ järgmine säte:

„3.32. Vaadeldav geograafiline piirkond vastab Loire’i jõe alamjooksu jõgikonnale: Loire’i jõe keskjooks eraldab seda piirkonda punktis 3.31 määratletud piirkonnast. Alates Angers’st on Loire’i alamjooksu peamised lisajõed järgmised. 1. Paremkalda lisajõed: — Maine’i jõgi koos Mayenne’i, Sarthe’i ja Loiriga, — Erdre. 2. Vasakkalda lisajõed: — Layon, — Evre, — Divatte, — Sèvre Nantaise koos Petite Moine’iga, — Acheneau. Samuti tuleb märkida Brière’i soopiirkondi Loire’i jõest põhja pool (Nord de St Nazaire), Petit-Mars’i soopiirkondi (Nantes’ist põhja pool) ja Grand Lieu’ järve (Nantes’ist lõuna pool). 3.33. Selles geograafilises piirkonnas valitseb mahe ja niiske kliima. Geograafilise piirkonna lääneserv piirneb Atlandi ookeaniga (vt kaart 1. lisas) Jõgi mõjutab jõgikonna kliimatingimusi alates Anger’st (mereloodete mõju on täheldatav jõe kallastel enam kui 80 km ulatuses jõesuudmest). See väga niiske kliima kuulub geograafilise piirkonna eripärade hulka – Ancenis’st 3 km kaugusel lõunas asuvas Lire’is sündinud Joachim du Bellay (1522–1560) on nimetanud „Angers’ mahedat kliimat“ oma poeemis „Regrets du Pays Natal“ (Kodukandi igatsus). Raymond ARLERY teose „Le Climat de la France“ (Prantsusmaa kliima) 2. lisas esitatud kaardil „Prantsusmaa klimaatilised piirkonnad“ tuuakse välja kirjeldatud geograafilise piirkonna pinnavormide ja ookeanist mõjutatud kliimatingimuste ühtsus (jõe ja selle lisajõgede mõjul nihkub kliimatingimuste piir ida suunas Angers’st kaugemale)“,

ja punkti „3.3. Geograafiline piirkond“ järgmine säte:

„3.35. Määratletud geograafilise piirkonna ühtsus ja sidusus tugineb seega järgmistele põhiteguritele. 1. Määratletud geograafiline piirkond koondub ühe jõetelje ümber: alates Angers’st jagab Loire’i jõgi geograafilise piirkonna kaheks peaaegu võrdseks osaks. 2. Loire’i jõgi ja selle arvukad lisajõed kujutavad endast tihedat jõgedevõrgustikku, mis moodustab Loire’i jõe alamjooksu jõgikonna. 3. Tänu Loire’i jõe ja jõgedevõrgustiku mõjule kandub merekliima mõju sügavale piiritletud geograafilise piirkonna sisse ja annab piirkonnale klimaatilise ühtsuse (äärmiselt mahe ja niiske kliima). 4. Kõik linnukasvatusettevõtted ja tapamajad asuvad määratletud geograafilises piirkonnas. “

asendatakse järgmise sättega:

„Piirkonna täpne geograafiline määratlus: KGTga toote „Volailles d’Ancenis“ geograafiline piirkond hõlmab kogu Loire’i jõe alamjooksu orgu alates jõesuudmest kuni Loiri jõe oruni Angers’st põhja poolt ning Nantesi piirkonda jääva Sèvresi jõe oruni lõuna poolt. Maastik on künklik ning piirkond koondub Loire’i jõkke suubuvate jõgede tiheda võrgustiku ümber. Geoloogiliselt paikneb piirkond Armorique’i mägismaa äärealal. Piirkond kuulub Prantsusmaa hekkidega eraldatud piirkondade hulka, seejuures on hekkide tihedus suur ja domineeriv liik on sageli harilik tamm.“

KGTga toote „Volailles d’Ancenis“ kehtivas tootespetsifikaadis esitatud sätted on tihtipeale äärmiselt üksikasjalikud ja korduvad, kuna samu tegureid on nimetatud korduvalt üksteise lähedal asuvates lõikudes. Kavandatav sõnastus võimaldab säilitada geograafilise piirkonna olulised elemendid kokkuvõtlikumal viisil. Lisaks sellele on mitmed toote ja piirkonna seost käsitlevad geograafilise piirkonna eripärasid hõlmavad tegurid üle viidud ettepanekus esitatud tootespetsifikaadi punkti „Üksikasjad, mis tõendavad seost geograafilise piirkonnaga“.

Järgmine säte jäetakse välja:

„3.34. Põllumajandusettevõtted, kust pärineb toode Volailles d’Ancenis, asuvad kõik punktis 3.31 määratletud geograafilises piirkonnas. NB! MUUD GEOGRAAFILISES PIIRKONNAS ASUVAD ETTEVÕTTED TAPAMAJAD: ETS GICQUEL La Charlotte 44540 ST MARS LA JAILLE (15 km Ancenis’st põhja pool) ETS PROVOLOIRE Zone de l’Hermitage 44150 ANCENIS SÖÖDATEHAS LA CANA La Noëlle 44150 ANCENIS HAUDEJAAMAD ETS GRELIER La Bohardière 49290 ST LAURENT DE LA PLAINE (20 km Anger’st edela pool) Ets GAUGUET 44540 LE PIN (20 km Ancenis’st põhja pool)“

Selles osas on nimetatud ettevõtted (peale põllumajandusettevõtete), mis asusid geograafilises piirkonnas KGTga toote „Volailles d’Ancenis“ tunnustamise taotluse esitamise ajal. Selles osas ei kehtestata ühtegi kohustust ning see ei ole enam aktuaalne. Seega on tegemist vormilise väljajätmisega.

5.3. Punkt „Päritolutõend“

Tootespetsifikaadis esitatud toote jälgitavust hõlmavad elemendid piirdusid kontrolliasutuse väljastatavate märgiste numbrite järelevalvega ja hõlmasid osaliselt tootespetsifikaadis esitatud teavet.

Need sätted on asendatud sätetega, mis hõlmavad järgmist.

— Lisatud on tunnused, mis võimaldavad tuvastada ettevõtjad, kes soovivad osaleda toote „Volailles d’Ancenis“ valmistamise mis tahes etappides (linnukasvatajad ja tapamajad).

— Toote päritolu jälgitavuse süsteem võimaldab tagada tarbijatele, et linnuliha „Volailles d’Ancenis“ omadused vastavad KGTga sertifitseeritud omadustele. Toote jälgitavus seisneb asjakohase teabe säilitamises piisavas ulatuses, et määrata kindlaks toote päritolu ja koostis kõikide tootmise, töötlemise ja turustamise etappide kestel. Päritolu jälgitavus tagatakse toodete identifitseerimisega ja kõikides etappides jälgitavust võimaldava süsteemiga.

— Süsteem määratleb ja võimaldab vastava tabeli abil viia kokku nõutavad dokumendid ja registreeritud andmed ning nõutava minimaalse teabe toote kõikidel valmistamisetappidel (haudumine, kasvatamine, tapmiseks eraldamine, vastuvõtmine, tapmine, pakendamine, jaotustükkideks lõikamine). Need dokumendid on kättesaadavad kontrolli eest vastutavatele ametnikele.

Selline uus ja täielikum sõnastus parandab toote päritolu jälgitavust.

5.4. Punkt „Tootmismeetod“

Tootespetsifikaadist jäetakse välja järgmine säte:

„3.2. Tootmismeetod Tooted, millel on õigus kanda kaitstud geograafilist tähist „Volailles d’Ancenis“, peavad täies ulatuses vastama järgmistele nõuetele (X). — Määruse EMÜ nr 1538/91 kohane tootespetsifikaat, mida on muudetud 22. oktoobri 1993. aasta määrusega (281/93), seoses märke „Traditsiooniline vabapidamine“ (Fermier élevé en plein air) märgisel kasutamisega. — Prantsusmaa põllumajandus- ja kalandusministeeriumi kehtestatud tehniline juhend LABEL, millega määratakse miinimumnõuded järgmiste kodulindude märgiste (Label Avicoles) kasutamise õiguste saamiseks: — broiler — broileri jaotustükk — pärlkana — pärlkana jaotustükk — kalkun — noor nuumkana — kohikukk Ühingu SEVRE ET LOIRE QUALITE kehtestatud tehnilised nõuded, mis on kättesaadavad ühingu peakontoris ja kinnitatud järgmiste numbrite all: — vabapidamisel valge kana nr 08-76 + jaotustükke hõlmav lisaklausel — vabapidamisel must kana nr 04-80 — vabapidamisel kollane kana nr 14-87 + jaotustükke hõlmav lisaklausel — vabapidamisel must kalkun nr 04-86 — vabapidamisel pärlkana nr 60-88 +jaotustükke hõlmav lisaklausel — vabapidamisel kohikukk nr 29-89 — vabapidamisel valge noor nuumkana nr 12-91 — vabapidamisel kollane noor nuumkana nr 13-91“

See säte asendatakse järgmise sättega:

„5.1. Kasutatavad tõuliinid Kasutatavate tõuliinide puhul on tegemist vastupidavate aeglase kasvuga liinidega. Linnud on seega kohanenud pika kasvuaja ja vabapidamisega, nad on suutelised jooksuaedu hästi ära kasutama. Toote „Volailles d’Ancenis“ valmistamiseks kasutatavad tõuliinid võimaldavad saada järgmiste omadustega kodulinde. Toode Fenotüüp Valge kana, valge kohikukk, valge noor nuumkana Punakaspruun sulestik, valged nahk ja jalad Kollane kana, kollane kohikukk kollane noor nuumkana Punakaspruun sulestik, kollased nahk ja jalad Must kana Must sulestik, mustad jalad ja valge nahk Pärlkana, pärlkana kohikukk Musta viirutusega valge sulestik; Rohkemal või vähemal määral tumedad pöiapärad Kalkun Must sulestik, valge nahk Must sulestik, kollane nahk Pronksjas sulestik, valge nahk“

See sõnastuse muudatus võimaldab säilitada KGTga toote „Volailles d’Ancenis“ jaoks kasutatavate kodulindude fenotüübi kirjelduse sama täpsusastme ning seda kohikuke ja pärlkana kohikuke ning kalkuni puhul isegi täpsustada. Fenotüübi kirjeldus on esitatud ka pärlkana kohikuke kohta, kelle fenotüüp on sama mis pärlkana puhul. Selline sõnastuse muudatus võimaldab samuti välja jätta viited „Volailles d’Ancenis“ kodulindude puhul ajalooliselt kasutatud punase märgise tootespetsifikaadi numbritele, mis liiatigi on suuremas osas aegunud.

Tootespetsifikaadi kavandisse on lisatud punkt 5.2 „Kasvatusviis“:

„5.2. Kasvatusviis Toote „Volailles d’Ancenis“ valmistamiseks kasutatavaid kodulinde kasvatatakse vabapidamise abil: kuni kindlaksmääratud vanuseni on neil võimalik kasutada jooksuaedu. Minimaalne tapavanus on kindlaks määratud sõltuvalt toote liigist. Lindude vabapidamiseks on kanalad varustatud luukidega, mis avatakse kell 9 hommikul ja hoitakse avatuna kuni päikeseloojanguni. Jooksuaedadele juurdepääsu maksimaalne vanus Minimaalne tapavanus Kana 37 Talvisel ajal on võimalik jooksuaeda laskmise ajagraafikut kohandada alates 37. päevast ja kuni 42. päevani. 81 Pärlkana 56 94 Kohikukk, 42 150 Pärlkana kohikukk 56 150 Noor nuumkana 42 120 Kalkun 56 140”

Tootespetsifikaadi kavandisse on lisatud punkt 5.3 „Kanalad ja jooksuaiad“:

„5.3 Kanalad ja jooksuaiad Kanalad on väikesed, pindalaga kuni 400 m2, välja arvatud kalkunite puhul, kus pindala võib olla kuni 500 m2. Kanalad on hästi valgustatud ja jooksuaedadele juurdepääsuks varustatud luukidega, mille kogulaius peab olema vähemalt 4 meetrit jooksuaia 100 m2 pindala kohta. Kanalas tuleb järgida iga kodulinnuliigi jaoks kehtestatud maksimaalset tihedust: Lindude maksimaalne arv ruutmeetri kohta Kana 11 Pärlkana 13 Kalkun 6,25

Lindude maksimaalne arv ruutmeetri kohta tapmiseks ettevalmistamiseks tehtava osalise eraldamise päeval Lindude maksimaalne arv ruutmeetri kohta minimaalse tapavanuse saavutamisel tehtava osalise eraldamise päeval (1) Kohikukk, 11 6,25 Pärlkana kohikukk 13 10 Noor nuumkana 11 9 Osaline eraldamine ehk n-ö harvendamine: toiming, millega eraldatakse kanalas teatud partii pika tootmisahelaga toodangu hulgast. (1) Osalise eraldamise päeva ja minimaalse tapavanuse saavutamise päeva vaheline aeg ei või olla väiksem kui: — kohikukkede puhul 58 päeva, — pärlkana kohikukkede puhul 49 päeva, — noorte nuumkanade puhul 28 päeva. Alates 35. kasvatuspäevast puistatakse kanade, kohikukkede ja pärlkanade puhul kanalas kasutatavale allapanumaterjalile iga päev nisuteri (vähemalt 250 kg 400 m2 kanala pinna ja linnupartii kohta). Hiljemalt 42. kasvatuspäeval paigaldatakse kanade ja pärlkanade puhul kanalatesse õrred: lindude kasutatavate õrte kogupikkus on vähemalt 128 meetrit 400 m2 pindalaga kanala kohta. Samaaegselt antakse lindudele nokkimiseks esemeid, nagu nöörijupid. Jooksuaedade suurus peab olema piisav, et tagada toote „Volailles d’Ancenis“ valmistamiseks kasutatavatele kodulindudele miinimumpindala sõltuvalt toote liigist. Jooksuaia minimaalne pindala ühe isendi kohta Kana 2 m2 Pärlkana 2 m2 Kalkun 6 m2

Jooksuaia minimaalne pindala ühe isendi kohta osalise eraldamise päeval Jooksuaia minimaalne pindala ühe isendi kohta minimaalse tapavanuse saavutamisel tehtava osalise eraldamise päeval (1) Kohikukk, 2 m2 4 m2 Pärlkana kohikukk 2 m2 3 m2 Noor nuumkana 2 m2 3 m2 Osaline eraldamine ehk harvendamine: toiming, millega eraldatakse kanalas teatud partii pika tootmisahelaga toodangu hulgast. (1) Osalise eraldamise päeva ja minimaalse tapavanuse saavutamise päeva vaheline aeg ei või olla väiksem kui: — kohikukkede puhul 58 päeva, — pärlkana kohikukkede puhul 49 päeva, — noorte nuumkanade puhul 28 päeva. Jooksuaed peab asuma lindude väljumisluugi vastas ning olema piiratud vähemalt 200 jooksva meetri pikkuse põõsashekiga või samaväärse puuhekiga, mis jätab maapinnale nõuetekohase varju.

Tootespetsifikaadi kavandisse on lisatud punkt 5.4 „Kodulindude sööt“:

„5.4. Kodulindude sööt Toote „Volailles d’Ancenis“ valmistamiseks kasutatavate kodulindude sööt koosneb 100 % ulatuses taimedest, mineraalidest ja vitamiinidest, sealhulgas peab sellest 70 % moodustama teravili ja teraviljasaadused, arvestamata söödalisandeid. Vähemalt 12 % teraviljast antakse täisteranisu kujul kogu nuumamisperioodi vältel (pärast 28. kasvatuspäeva), see stimuleerib lindude pugu tööd ja vastab seega kodulindude loomulikele vajadustele. Teraviljasaaduste osakaal võib olla kuni 15 % teravilja ja teraviljasaaduste summaarsest kogusest. Sööda rasvaine maksimaalne kogusisaldus võib olla kuni 6 %. Sööda koosseisu kuuluvad mitmesugused tooraineliigid on järgmised: — teravili ja teraviljasaadused; — õlikultuuride seemned ja viljad ning nendest saadud tooted; taimse õli puhul on lubatud kasutada ainult toorõlisid ja rafineeritud õlisid; — kaunviljade seemned ja nendest saadud tooted; — mugul- ja juurviljad ning nendest saadud tooted; — muud seemned ja viljad, näiteks viinamari ning nendest saadud tooted; — söödataimed, koresöödad ja nendest saadud tooted, näiteks lutsern ja sellest valmistatud tooted; — muud taimed, vetikad ja nendest saadud tooted; — mineraalained ja nendest saadud tooted; — mikroorganismide fermenteerimise (kõrval)saadused: taimsel substraadil kultiveeritud inaktiveeritud õllepärmid — Muud: taimse sööda töötlemisel saadavad tooted, vürtside ja maitseainete töötlemisel saadavad tooted, — taimede töötlemisel saadavad tooted.“

Punktide 5.2 „Kasvatusviis“, 5.3 „Kanalad ja jooksuaiad“ ja 5.4 „Kodulindude sööt“ lisamine tootespetsifikaati võimaldab kirjeldada KGTga toote „Volailles d’Ancenis“ valmistamiseks kasutatavate kodulindude kasvatajate tootmistavasid ning tagada range järelevalve nende üle.

Need tavad on kooskõlas geograafilise piirkonna eripärade põhialuste ning aeglase kasvuga tõuliinide kasutamise eripäradega, mis võimaldavad kasutada jooksuaedu, mis vastavad hekkidega piiratud põllumajandusalade omadustele (põõsas- ja puuhekid, tihe jõgedevõrgustik) ning mida iseloomustab teraviljapõhise sööda kasutamine segakultuuride ja karja kasvatamise piirkonnas tegutsevates põllumajandusettevõtetes, kus nisu osakaal söödas on suur. Teravilja antakse lindudele lisaks osaliselt kanalatesse puistamise teel. Seoses mahedate kliimaoludega saab kõnealused kodulinnud võrreldes muude vabapidamisel kodulindudega lasta varakult jooksuaeda.

Järgmine säte, mille kohaselt peab tapmine toimuma geograafilises piirkonnas, jäetakse välja:

„Kõik kasvatusettevõtted ja tapmisettevõtted peavad asuma määratletud geograafilises piirkonnas.“

Nõue, mille kohaselt lindude tapmine peab toimuma geograafilises piirkonnas, jäetakse välja, kuna on ilmnenud, et järjest suurem arv tapamajasid lõpetab tegevuse, praegu on geograafilises piirkonnas küll tapamajad olemas, kuid olukord võib järgnevatel aastatel muutuda ja kogu majandusharu satub keerulisse olukorda.

Lisatakse järgmised sätted:

„5.5. Kodulindude eraldamise ja transportimise tingimused Enne kasvatuskohast eraldamist hoitakse linde vähemalt 5 tunni jooksul söömata, et tagada nende seedetrakti piisav tühjenemine. Lindude heaolu huvides ei või transportimise kestus kasvatuskohast tapamajja olla pikem kui 3 tundi. 5.6. Ooteaeg enne tapmist Et võimaldada lindude taastumist pärast transporti, peab tapmisele eelnema vähemalt 30 minuti pikkune ooteaeg.“

Need sätted võimaldavad tagada vastavuse lindude heaoluga seotud miinimumnõuetele, mis mõjutavad toote omadusi.

5.5. Punkt „Seos piirkonnaga“

Kehtivas spetsifikaadis on seost piirkonnaga kirjeldatud mitmes alapunktis. Need kirjeldused viiakse täies ulatuses üle tootespetsifikaadi punkti „Üksikasjad, mis tõendavad seost geograafilise piirkonnaga“, mis võimaldab selgemalt välja tuua seose toote „Volailles d’Ancenis“ ja tema geograafilise piirkonna vahel, ilma et sellega muudetaks seda seost. Seos geograafilise piirkonna ja toote vahel põhineb toote mainel ja eripäradel. Toote maine ja tuntus on saanud ajalooliselt areneda tänu looduskeskkonna eripäradele (hekkidega piiratud põllumajandusalad, tihe jõgedevõrgustik, mahe kliima) ning tänu ettevõtjate rakendatava oskusteabe eripäradele (lindude varajane laskmine jooksuaeda, antav sööt, jooksuaias kasvavad taimed).

Sellele osale on lisatud üks sissejuhatav lõik, milles täpsustatakse, millel põhineb seos geograafilise piirkonnaga: „Toote „Volailles d’Ancenis“ seos piirkonnaga põhineb toodete mainel ja toote valmistamiseks kasutatava põllumajandusettevõtjate oskusteabe eripäradel.“

Punkt jaguneb kolmeks alapunktiks.

— Alapunkt „Geograafilise piirkonna eripära“ hõlmab looduslikke tegureid ja selles tuuakse esile geograafilise piirkonna maastiku künklikkust, paljude jõgede olemasolu, ühtsel Armorique’i mägismaa aluspõhjal paikneva pinnase vaheldusrikkust, mis võimaldab moodustada erinevate kultuuride kasvatusalasid ja omab suurt põllumajanduslikku potentsiaali, pehmet kliimat, pinnases leiduvaid mineraalaineid (grit) ning töötajate oskusteavet, mis on seotud lindudele antava ohtra teravilja ning territooriumi eraldamisega hekkide abil.

— Alapunktis „Toote eripära“ tuuakse välja toote eriomadused (fileeosa ja kintsude külgedel ning rinnakuluu mõlemal küljel asuva rasvakihiga ümar rümp).

— Alapunktis „Põhjuslik seos“ on selgitatud looduslike tegurite, inimtegurite ja toote omavahelist seost, mis hõlmab kodulindude tootmist, mille arengut on soodustanud: — pinnase omaduste mitmekesisus (teraviljade tootmine ja rohumaad asuvad vahetus geograafilises läheduses); — mahe kliima (mis võimaldab kodulinde lasta väga varakult jooksuaeda); — arvukate hekkide olemasolu (mis kaitsevad linde kiskjate ja tuule eest ning moodustavad looduslikud õrred ja mis piisava hulga putukate ning mineraalainete (grit) tõttu soodustavad jooksuaedade kasutuselevõttu); — vastupidavate aeglase kasvuga tõuliinide kasutamine; — sööt, mis hõlmab suurel määral teravilja; — kodulindudele iseloomulik fileeosa ja kintsude külgedel ning rinnakuluu mõlemal küljel asuva rasvakihiga ümar lihakas rümp.

Kõik need tegurid on võimaldanud tootel „Volailles d’Ancenis“ saavutada hea maine esmalt piirkondlikul tasemel (Volailles d’Ancenis’ turg) ning seejärel üleriigilisel tasemel (üldise põllumajanduskonkursi auhind alates 1995. aastast).

Neil põhjustel on kokkuvõtte punkt f „Seos“ asendatud koonddokumendi punktiga 5 „Seos geograafilise piirkonnaga“.

5.6. Punkt „Märgistus“

Tootespetsifikaadi järgmine säte:

„Kõik Ancenis’ kaitstud geograafilise tähisega toodetele paigaldatavad märgised peavad eelnevalt heaks kiitma järgmised üksused:

1) sertifitseerimiskomitee Sèvre et Loire qualité

2) märgiste ja normatiivsete vastavussertifikaatide riiklik komitee (Commission Nationale des Labels et de la Certification Normative de Conformité).

Märgistel esitatavad märked peavad hõlmama kohustuslikke ja sertifitseeritud toodete spetsiifilisi elemente, mis on esitatud põllumajandusministeeriumi koostatud kodulindude märgiste (Labels Avicoles) koostatud tehnilistes nõuetes“

on välja jäetud, sest kogu tootespetsifikaadi selles punktis esitatud teave on muutunud üleliigseks järgmistel põhjustel:

— kontrollimise eest vastutava sertifitseerimisasutuse (Comité de Certification de Sèvre et Loire Qualité) nimetus on muutunud ning sellelaadse teabe esitamine märgisel ei ole asjakohane;

— ametlikke päritolutähiseid väljastavate Prantsuse ametiasutuste töökorraldust on muudetud ning asjaomast asutust (Commission Nationale des Labels et de la Certification Normative de Conformité) enam ei eksisteeri. Samalaadselt eelmise punktiga ei ole asjakohane säilitada sellelaadne teave märgistusel.

— Ka põllumajandusministeeriumi koostatud kodulindude märgiseid hõlmavaid tehnilisi nõudeid enam ei kohaldata, lisaks sellele ei saa pidada asjakohaseks siduda KGT tootespetsifikaat kolmanda siseriikliku dokumendiga.

Järgmine säte:

„Geograafiline tähis esitatakse märgistusel, sellele peab eelnema toote nimetus“

asendatakse tootespetsifikaadis järgmise sättega:

„Lisaks toiduainete märgistamist ja esitlemist käsitlevates õigusaktides sätestatud kohustuslikele märgetele esitatakse märgistusel järgmised andmed:

— toote „Volailles d’Ancenis“ registreeritud nimetus;

— Euroopa Liidu kaitstud geograafilise tähise logo, mis asub samas vaateväljas.“

Lisaks sellele jäetakse välja kokkuvõtte punkti „Märgistus“ punktis h esitatud märked ning neid ei kanta seega üle koonddokumendi punkti 3.6.

5.7. Muu

- Taotlejate rühm.

Tootespetsifikaadi järgmine säte jäetakse välja:

„1. TEAVE TAOTLEJATE RÜHMA kohta 1.1. Nimetus Les Fermiers d’Ancenis 1.2. Aadress 276, bd Schuman 44150 Ancenis, France Telefon: Faks: +33 40988954 +33 40960110 1.3. Õiguslik vorm: 21.3.1884 seaduse alusel tegutsev ametkondlik ühendus, asutatud 17.10.1975 l.4. Liikmed: 225 toote „Volailles d’Ancenis“ tootjast liiget 31.12.1994“.

See säte asendatakse järgmise sättega:

„Taotlejate rühm Les Fermiers du Val de Loire Boulevard Pasteur – BP 50262 44158 Ancenis Cedex, France Tel +33 240988252 Faks + 33 240831500 E-post: fermiersduvaldeloire@terrena.fr 1901. aasta seaduse alusel tegutsev ühing“.

Selle muudatusega ajakohastatakse taotlejate rühma kontaktandmed.

See tootespetsifikaadi muudatus ei mõjuta koonddokumenti.

- Kontrolliasutused:

võttes arvesse riigis kehtivaid eeskirju, mis käsitlevad tootespetsifikaatide sõnastuse ühtlustamist, on välja jäetud sertifitseerimisasutuse nimetus ja kontaktandmed. Selles osas on nüüd esitatud järgmiste Prantsusmaa pädevate kontrolliasutuste kontaktandmed: Institut national de l’origine et de la qualité (INAO) (riiklik päritolunimetuste instituut) ning Direction générale de la concurrence, de la consommation et de la répression des fraudes (DGCCRF) (konkurentsi, tarbijakaitseküsimuste ja pettusevastase võitluse peadirektoraat). Sertifitseerimisasutuse nimetus ja kontaktandmed on edaspidi esitatud INAO veebisaidil ja Euroopa Komisjoni andmebaasis.

See tootespetsifikaadi muudatus ei mõjuta koonddokumenti.

- Riiklikud nõuded

Riiklike nõuete hulka on lisatud peamised kontrollitavad aspektid vastavalt kehtivatele riigisisestele eeskirjadele.

See tootespetsifikaadi muudatus ei mõjuta koonddokumenti.

- Kontrollid

Kehtivas spetsifikaadis on esitatud eraldi punkt, mis hõlmab tootespetsifikaadi sätete järgimise kontrollimist kontrollikava abil. Kontrollimise valdkonnas kohaldatavate riiklike nõuete kohaselt jäetakse kõik need elemendid tootespetsifikaadist välja. Kontrollikava, mis võimaldab kontrollida ettepanekus sisalduva tootespetsifikaadi kõikide nõuete järgimist, töötatakse välja paralleelselt.

KOONDDOKUMENT

„VOLAILLES D’ANCENIS“

ELi nr: PGI-FR-0167-AM02 – 15.10.2019

KPN ( ) KGT (X)

1. [KPN või KGT] nimetus(ed)

„Volailles d’Ancenis“

2. Liikmesriik või kolmas riik

Prantsusmaa

3. Põllumajandustoote või toidu kirjeldus

3.1. Toote liik [XI lisa alusel]

Klass 1.1. Värske liha (ja rups)

3.2. Punktis 1 esitatud nimetusele vastava toote kirjeldus

„Volailles d’Ancenis“ (Ancenis’ kodulinnud) on kanaliste seltsi kuuluvad linnud. Nad kuuluvad erinevatesse perekondadesse ja hõlmavad mitut liiki linde:

— kana, noor nuumkana, kohikukk,

— pärlkana, pärlkana kohikukk,

— kalkun.

Kõik need linnud pärinevad vastupidavatest ja aeglase kasvuga tõuliinidest, nende kasvatusaeg on pikk ja nende tapmine suguküpsuse staadiumi saavutamisele lähedases vanuses tagab linnuliha optimaalse kvaliteedi (lihakus- ja organoleptilised omadused).

Kodulinde kasvatatakse vabas õhus rohu ja hõredate puudega jooksuaedades, mis soodustavad neil peetavate tõuliinide loomulikku väljakujunemist.

Kodulinde „Volailles d’Ancenis“ iseloomustab fileeosa ja kintsude külgedel ning rinnakuluu mõlemal küljel asuva rasvakihiga ümar rümp.

Sõltuvalt kodulinnu liigist on lõpptoodete omadused järgmised.

Minimaalne kaal Naha ja liha värvus Jalgade värvus Kana 1 kg Kollane või valge Valkjaskollane või must Pärlkana 0,850 kg Beež Must Kohikukk, 2,5 kg Kollane või valge Kollane või valge Pärlkana kohikukk 1,4 kg Beež Must Noor nuumkana 1,6 kg Kollane või valge Kollane või valge Kalkun 2,3 kg Kollane või valge Must

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Kodulindude „Volailles d’Ancenis“ sööt koosneb 100 % ulatuses taimedest, mineraalidest ja vitamiinidest, sealhulgas peab sellest 70 % moodustama teravili ja teraviljasaadused. Vähemalt 12 % teraviljast antakse täisteranisu kujul kogu nuumamisperioodi vältel (pärast 28. kasvatuspäeva), see stimuleerib lindude pugu tööd ja vastab seega lindude loomulikele vajadustele.

Teraviljasaaduste osakaal ei või olla üle 15 % teravilja ja teraviljasaaduste summaarsest kogusest. Sööda rasvaine kogusisaldus võib olla kuni 6 %.

Sööda koosseisu kuuluvad mitmesugused tooraineliigid on järgmised:

— teravili ja teraviljasaadused;

— õlikultuuride seemned ja viljad ning nendest saadud tooted;

taimse õli puhul on lubatud kasutada ainult toorõlisid ja rafineeritud õlisid;

— kaunviljade seemned ja nendest saadud tooted;

— mugul- ja juurviljad ning nendest saadud tooted;

— muud seemned ja viljad, näiteks viinamari ning nendest saadud tooted;

— söödataimed, koresöödad ja nendest saadud tooted, näiteks lutsern ja sellest valmistatud tooted;

— muud taimed, vetikad ja nendest saadud tooted;

— mineraalained ja nendest saadud tooted;

— mikroorganismide fermenteerimise saadused ja kõrvalsaadused: taimsel substraadil kultiveeritud inaktiveeritud õllepärmid

— Muud: — taimse sööda töötlemisel saadavad tooted, — vürtside ja maitseainete töötlemisel saadavad tooted, — taimede töötlemisel saadavad tooted

3.4. Tootmise erietapid, mis peavad toimuma määratletud geograafilises piirkonnas

Toote „Volailles d’Ancenis“ valmistamiseks kasutavaid kodulinde kasvatatakse määratletud geograafilises piirkonnas ühepäevasest vanusest kuni nende eraldamiseni tapmiseks.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Toodet „Volailles d’Ancenis“ turustatakse terviktükina või jaotustükkidena, värskelt või külmutatult.

Terviktükid peavad pärinema rümpadest, mis kuuluvad klassi A, jaotustükkide valmistamiseks võib kasutada rümpasid, mis kuuluvad klassi B, kuid turustatavad jaotustükid peavad kuuluma klassi A.

Rümpade müügivormid on järgmised:

— „küpsetusvalmis“ (kodulinnud on kitkutud, siseelunditest puhastatud, ilma peata, koos pöiapäraga või ilma), pakendatuna kilesse, gaasikeskkonda või vaakumpakendisse,

— „osaliselt puhastatud (kitkutud, siseelunditest puhastatud, koos pea, jalgade ja rupsiga).

Kodulindude rupsi (süda, pugu ja maks) turustatakse värskelt või külmutatult.

3.6. Sellise toote märgistamise erieeskirjad, millele registreeritud nimetus viitab

—

4. Geograafilise piirkonna täpne määratlus

KGTga toote „Volailles d’Ancenis“ geograafilise piirkonna moodustavate kommuunide nimekiri:

Loire-Atlantique’i departemang tervikuna

Maine-et-Loire’i departemang:

järgmised kantonid:

Angers 1;

Angers 2;

Angers 3;

Angers 4;

Angers 5;

Angers 7, välja arvatud endine Bauné et Corné delegeeritud kommuuni territoorium (Loire-Authioni kommuun) ja endine La Ménitré delegeeritud kommuuni territoorium – Beaupréau – Chalonnes-sur-Loire – Chemillé-Melay, välja arvatud Martigné-Briand’i delegeeritud kommuuni territoorium (Terranjou’ kommuun);

Cholet 1;

Cholet 2;

La Pommeraye;

Les Ponts-de-Cé, välja arvatud endiste Chemellier’ ja Coutures’i delegeereitud kommuunide territoorium (Brissac-Loire-Aubance’i kommuun);

Saint Macaire-en-Mauges;

Tiercé, välja arvatud järgmised kommuunid: Baracé, Durtal, Étriché, Les Rairies, Montigné-les-Rairies ja endiste Daumeray’ ja Morannes’i delegeeritud kommuunide territoorium (Morannes-sur-Sarthe-Daumeray’ kommuun).

Järgmised kommuunid: Angers (kantoni Angers 6 osa) – Montreuil-sur-Loir – Rives-du-Loir-en-Authion – Saint-Barthélémy-d’Anjou – Verrières-en-Anjou.

Deux-Sèvres’i departemang:

järgmised kantonid:

Bressuire;

Cerizay;

La Gâtine, välja arvatud järgmised kommuunid: Doux, La Ferrière-en-Parthenay, Fomperron, Mazières-en-Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay et Verruyes;

Mauléon;

Parthenay;

Thouars, välja arvatud Louzy kommuun.

Järgmised kommuunid: Airvault, Argenton-l'Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Vendée departemang:

Järgmine kanton:

Mortagne-sur-Sèvre;

Järgmised kommuunid: Bazoges-en-Paillers, La Boissière-de-Montaigu ja Treize-Septiers.

5. Seos geograafilise piirkonnaga

Toote „Volailles d’Ancenis“ seos piirkonnaga põhineb toodete mainel ja toote valmistamiseks kasutatava põllumajandusettevõtjate oskusteabe eripäradel.

KGTga toote „Volailles d’Ancenis“ geograafiline piirkond hõlmab kogu Loire’i jõe alamjooksu orgu alates jõesuudmest kuni Loiri jõeni. Maastik on künklik ning piirkond koondub tiheda jõgedevõrgustiku ümber.

Geograafilist piirkonda iseloomustab Armorique’i mägismaa ühtsel kristallilisel aluskorral asuvate muldade mitmekesisus ning sellest tulenevalt suur põllumajanduslik potentsiaal tänu ruumilisele mitmekesisusele, mis avaldub ka ühe põllumajandusettevõtte ulatuses. See tingib suurel määral põllumajanduse korralduse, piirkonna põllumajandusettevõtjad kasutavad tavapäraselt kuivemaid ja vähem kuivendatud alasid rohumaadena ja/või sügavama mullakihiga viljakamaid alasid teraviljade, eelkõige nisu ja odra jaoks ning ülejäänud alasid söödakultuuride jaoks.

KGTga toote „Volailles d’Ancenis“ geograafiline piirkond kuulub Prantsusmaa suurte metsaste piirkondade hulka. Nii Loire Atlantique’i, Maine-et-Loire’i, Vendée’ kui Deux-Sèvres’i departemangudes moodustavad sellised hekkidega eraldatud põllumajandusalad suure osa territooriumist, sellised hekkidega eraldatud rohumaad on levinud kogu geograafilise piirkonna ulatuses. Mitmeid taimeliike sisaldavad hekid on bioloogilise mitmekesisuse allikaks, pakkudes eluaset paljudele looduslikele eluvormidele, eelkõige putukatele, kes on jooksuaedades lisaks maapinnas elavatele tõukudele kodulindude jaoks proteiinirikas sööt, mille kogus on küll raskesti mõõdetav, kuid täiesti arvestatav. Ühtlasi pakub pinnas mineraalaineid, mille kohta kasutatakse nimetust grit (jämedateraline liivakivi): tegemist on pinnase pealmises läbikündmata kihis leiduvate kivikestega, mis soodustavad neid allaneelavate kodulindude pugu tööd.

Geograafilise piirkonna kliima hõlmab erinevaid kohaliku kliima komponente, mis on valdavalt mahedad ja ookeani mõjutustega ning võimaldavad kodulinnud suunata varakult vabapidamisele. Kevadine sademetehulk soodustab varast rohukasvu ning see on läbi ajaloo innustanud linnukasvatajaid linde varakult vaba õhu käes pidama.

KGTga toote „Volailles d’Ancenis“ geograafiline piirkond on traditsiooniline segakultuuride ja karjakasvatuse piirkond. Lisaks kahele põhitootmisharule hakkas arenema ka kodulinnukasvatus, kusjuures nisu moodustas lindude sööda põhialuse. Selle täiendava majandusharuga tegelesid traditsiooniliselt naised, kes tagasid igapäevaeluks vajalikud vahendid. Need kasvatustavad on põlistunud ning neid kasutatakse endiselt toote „Volailles d’Ancenis“ valmistamisel: linnud on vabapidamisel kogu päeva jooksul, neil on võimalus kasutada õrsi nagu kanalates, linnukasvataja puistab lindudele igapäevaselt nisuteri, nagu omal ajal taluperenaine, ning lindude põhisööda moodustab teravili. Suurt tähelepanu pööratakse lindude söödale ja nende nuumamisele, et saada teraviljasöödal kasvanud rasvased kanad.

Kodulindude „Volailles d’Ancenis“ puhul kasutatakse maapiirkondade traditsioonilist vabapidamismeetodit. Kodulinnud „Volailles d’Ancenis“ lastakse vabapidamisele varakult. See toimub 37. päeval kanade, kohikukkede ja noorte nuumkanade puhul, 53. päeval pärlkanade ja pärlkana kohikukkede puhul ning 42. päeval kalkunite puhul.

Sellist varajast vabapidamise algust ning jooksuaedade täielikku ärakasutamist võimaldavad maapiirkonna vastupidavad tõuliinid. Loomupäraselt aktiivsed kodulinnud saavad rahuldada oma õrte kasutamise, nokkimise ja siblimise vajadusi, mida toetavad tootjate rühma sätestatud kasvatustavad.

Toote „Volailles d’Ancenis“ valmistamiseks kasutatavate kodulindude sööt koosneb 100 % ulatuses taimedest, mineraalidest ja vitamiinidest, sealhulgas peab sellest 70 % moodustama teravili ja teraviljasaadused. Vähemalt 12 % sellest teraviljast moodustab täisteranisu, mis stimuleerib lindude pugu tööd ja mõjutab organoleptiliste omaduste väljakujunemist.

Kodulinde „Volailles d’Ancenis“ iseloomustab samuti fileeosa ja kintsude külgedel ning rinnakuluu mõlemal küljel asuva rasvakihiga ümar rümp.

Toote „Volailles d’Ancenis“ väljakujunemisele aitas kaasa pinnase suur mitmekesisus nii kogu tootmispiirkonna ulatuses kui iga konkreetse põllumajandusettevõtte piires.

Tootjad kohandusid loodusoludega ja rajasid täiendavad majandamissüsteemid, et väärtustada kõiki maatükke parimal võimalikul moel, mis tingis segakultuuride ja karja kasvatamise arengu, hõlmates eeskätt teravilja- ja veisekasvatust.

Selleks pidid tootjad oma maavaldused osadeks jaotama ning kasutama hekkidega eraldatud põllumajandusmaid. See asjaolu on „Volailles d’Ancenis“ geograafilisele piirkonnale iseloomulik.

Põllumajandusalad on piiratud kaitsvate hekkidega, mis moodustavad kodulindude vabapidamiseks sobivad jooksuaiad. Hekid kaitsevad kodulinde tuule ja kiskjate eest. Samuti moodustavad hekid looduslikud õrred ning neis leidub kodulindudele vajalikke putukaid ja mineraalaineid (grit). Hekid võimaldavad muuta kogu eraldatud ala jooksuaiaks.

Vastupidavate tõuliinide kasutamine koos valdavalt maheda ja ookeani mõjutustega kliimaga ning kaitsvad hekid võimaldavad lasta linnud varakult vabapidamisele. Varajane vabapidamisele laskmine võimaldab kodulindudel saada söödaks piisavalt rohtu.

Üks nendesse vastupidavatesse tõuliinidesse kuuluvate kodulindude loomulikke käitumisviise on jooksuaeda piiravate hekkide alumiste okste õrtena kasutamine, samuti on linnukasvatajad paigaldanud õrred kanalatesse. Kodulindudele selle võimaluse andmine tagab toote „Volailles d’Ancenis“ eripärased omadused.

Kanade puhul soodustatakse ka teisi loomulikke käitumisviise, nagu nokkimine ja siblimine, selleks puistavad linnukasvatajad allapanule nisuteri ning annavad lindudele esemeid nokkimiseks. Kõik need tegurid koos pika kasvuajaga tagavad kodulindudele rahulikud elutingimused, mis soodustavad nende nuumamist ja võimaldavad välja areneda ümaratel rümpadel.

Selle tootmise traditsiooniline iseloom tõi nendele toodetele esmalt kõrge maine asjaomases piirkonnas, millest annab tunnistust Ancenis’s kord nädalas tegutsev linnuturg.

Kõik need tegurid üheskoos kindlustavad lõpptoote tunnustatud kvaliteedi, millest annavad tunnistust Pariisi põllumajandustoodete konkursil alates 1995. aastast saavutatud auhinnad.

Viide tootespetsifikaadi avaldamisele

(Kõnealuse määruse artikli 6 lõike 1 teine lõik)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) ELT L 343, 14.12.2012, lk 1.